কবি সিদ্ধেশ্বর সেন আমাদেরও প্রিয় কবি। ক’দিন আগেই আমাদের এক বন্ধু তাঁর বইয়ের খোঁজ করছিলেন। কিন্তু খোঁজাখুঁজিই সার, একটা বইয়েরও হদিস মিলল না। বেশ ক’ বছর আগে প্রতিক্ষণ থেকে বেরোনো ‘সিদ্ধেশ্বর সেনের কবিতা’ই আমার দেখা তাঁর শেষ কবিতার বই (সংকলন)। এর পরেও কোনো বই বেরিয়ে থাকতে পারে নিশ্চয়ই। শঙ্খ ঘোষ, দেবেশ রায় ও অরুণ সেন বিভিন্ন সময়ে তাঁর বই প্রকাশে উদ্যোগী হয়েছেন। এখন দরকার তাঁর একটা কবিতা-সমগ্র। অবশ্য সেইসঙ্গে তাঁর ছড়িয়ে-ছিটিয়ে থাকা গদ্যরচনাগুলিকেও দুই মলাটের মধ্যে নিয়ে আসা দরকার।